Diari Oficial de la Generalitat Valenciana


Sumari del DOGV 5180, del 19-01-2006 (2006/424)

Informació pública del projecte de reparcel·lació forçosa de l'accés sud-est al sector Massarrojos Sud (València).
------------------------------------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/424


Organisme emissor
:   Altipla, SA

Tipus de document
:   Anunci

Informació pública del projecte de reparcel·lació forçosa de l'accés sud-est al sector Massarrojos Sud (València). [2006/F424]  
La mercantil Altiplá, SA, ha formulat un projecte de reparcel·lació forçosa de l'accés sud-est al sector Massarrojos Sud (València) amb data novembre de 2005, a l'empara del que s'establix en l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).  
En aplicació del que s'establix en l'article 48.1.C), en relació amb l'article 46.3, ambdós de la llei esmentada, és procedent sotmetre el mencionat projecte amb tota la documentació annexa a informació pública per un termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana.  
Es fa constar que durant el termini esmentat els interessats en este procediment podran formular qualssevol al·legacions que els convinguen, tot això en els termes i les condicions de la citada Llei 6/1994. A este efecte qualsevol interessat podrà consultar el document depositat a la notaria de Manuel Ángel Rueda Pérez, situada al carrer de Roger de Llúria, número 28, València (46211), els dies hàbils en horari d'11.00 a 13.00 hores. Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar que se li exhibisca esta.  
Així mateix, tant la referida documentació com l'expedient administratiu es podran consultar als locals del Servici de Gestió Urbanística de l'Ajuntament de València, avinguda d'Aragó, 47, 4a planta, els dies hàbils de 09.00 a 14.00 hores. Les al·legacions que es formulen, si és el cas, s'hauran de presentar davant de l'Ajuntament de València i dirigir al servici esmentat.  
Finalment, i a fi de dotar el procediment de les màximes garanties, es fa públic el que consta com a titular de drets afectats i del qual es desconeix alguna dada per a la seua identificació, a l'empara del que s'establix en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener:  
Finca registral  
Registre de Moncada: 1.174. Servitud  
Titular: Aguas Potables y Mejoras de Valencia, SA  
Domicili: Desconegut  
Cosa que se'ls comunica en la present notificació als efectes oportuns.   
València, 23 de desembre de 2005.. L'administrador d'Altiplá, SA: José Luis Miguel Belenguer.